b'\n_START_ARTICLE_\nKongelige biler i Norge\n_START_PARAGRAPH_\nKongelige biler i Norge er biler som formelt er registrert p\xc3\xa5 Det kongelige hoff, som regel omtalt som eid av kongen i Norge. Ofte omtales ogs\xc3\xa5 andre biler som kongelige. Dette er prim\xc3\xa6rt biler som har v\xc3\xa6rt eid av Det kongelige hoff, og som er kj\xc3\xb8pt eller overtatt av privatpersoner eller museer.\n_START_SECTION_\nHistorie\n_START_PARAGRAPH_\nKong Haakon var f\xc3\xb8rste norske monark som anskaffet seg bil. I 1913 skaffet han seg en Minerva Torpeda. Samtidig fikk man nytt system for kjennemerke for motorkj\xc3\xb8ret\xc3\xb8y, og Det kongelige hoff fikk tildelt skiltnumrene fra A-1 til A-10. Senere, mellom 1923 og 1925, fikk hoffet ogs\xc3\xa5 tildelt skiltnumrene mellom A-10 og A-20. _NEWLINE_Ved bes\xc3\xb8k utenfor \xc3\xb8stlandsomr\xc3\xa5det, pleide Kongen \xc3\xa5 benytte C-1. Dette ble satt p\xc3\xa5 bilene som til vanlig hadde A-skilt, for eksempel ved signingen av kong Olav V i 1958._NEWLINE_ Kongen har frem til 2011 hatt en egen bil st\xc3\xa5ende i Bergen med registreringsnummer O-1 . Den siste bilen var en 1970 Lincoln Continental, Kong Haakon hadde ogs\xc3\xa5 en egen kongebil i Bergen, en Humber Pullman 1951 modell. Bilene sto p\xc3\xa5 Kongens residens i Bergen n\xc3\xa5r de ikke var i bruk. Begge bilene eies i dag av Bergen Veteranvogn Klubb, og er utstilt p\xc3\xa5 Bergens Tekniske Museum._NEWLINE_Tidligere benyttet Kronprins Olav og Kronpinsesse M\xc3\xa4rtha C-1, C-2, C-3 og C-4 n\xc3\xa5r de representerte. A skiltene var da forbeholdt kongen og dromningen. Kronprins Harald og Kronprinsesse Sonja benyttet ogs\xc3\xa5 skiltet C-2 p\xc3\xa5 deres Volvo limousine.\n_START_SECTION_\nA-1\n_START_PARAGRAPH_\nBilen er sammen med kongefamilien selve symbolet p\xc3\xa5 slutten av andre verdenskrig. Det var denne bilen som tok kongen og kronprinsesse M\xc3\xa4rtha fra honn\xc3\xb8rbryggen til Slottet ved hjemkomsten den 7. juni 1945. Kong Olav benyttet bilen i forbindelse med signingen i 1958, og kong Harald og dronning Sonja i anledning signingen i 1991. Ved flere anledninger har bilen blitt l\xc3\xa5nt ut til museer, sist til Trondheim i forbindelse med utstillingen \xc2\xabFra Berliner til Buick. Kongelige kj\xc3\xb8ret\xc3\xb8yer 1905-45\xc2\xbb.\n_START_SECTION_\nA-2\n_START_PARAGRAPH_\nFra 2015 er A-2 en Audi A8 L (Kingsize). Den forrige A-2 var en Mercedes E-klasse, ombygd av Binz_NEWLINE_Bilen benyttes generelt av kongen til alle offisielle oppdrag, og er kongens hovedbil ved offisielle anledninger._NEWLINE_Det finnes ogs\xc3\xa5 en Cadillac fra 1997 som har v\xc3\xa6rt brukt som A-2. Denne er avregistrert men er fortsatt i kongehusets eie.\n_START_SECTION_\nA-3\n_START_PARAGRAPH_\nA-3 er tidligere A-2. En Binz Limousine fra 2012. Benyttes av kronprinsparet n\xc3\xa5r de representerer sammen eller hver for seg. Kronprinsessen benytter prim\xc3\xa6rt A-6 n\xc3\xa5r hun representerer alene. Brukes ogs\xc3\xa5 ved offisielle statsbes\xc3\xb8k. Det har v\xc3\xa6rt flere Volvoer som har blitt benyttet som A-3 tidligere.\n_START_SECTION_\nA-4\n_START_PARAGRAPH_\nEn Packard fra 1945 b\xc3\xa6rer skiltet A\xe2\x80\x934.\n_START_SECTION_\nA-5\n_START_PARAGRAPH_\nEr ved siden av A \xe2\x80\x93 1 den mest kjente av kongebilene, og er den eneste av kongens biler som f\xc3\xb8rst har v\xc3\xa6rt kongelig, deretter overdratt til private, for s\xc3\xa5 igjen \xc3\xa5 bli kongelig. _NEWLINE_Bilen er en 1966-modell Lincoln Continental Convertible. Ryktet skal ha det til at kong Olav fikk bilen som gave under et offisielt bes\xc3\xb8k USA h\xc3\xb8sten 1965. Slottet kan imidlertid opplyse at kj\xc3\xb8ret\xc3\xb8yet ble ervervet p\xc3\xa5 ordin\xc3\xa6rt vis. 22. april 1965 var ferdig registrert p\xc3\xa5 A-5. _NEWLINE_Bilen ble ikke brukt mye, men har hatt \xc3\xa6ren av \xc3\xa5 st\xc3\xa5 for brudetransporten ved to kongelige bryllup. Dav\xc3\xa6rende kronprins Harald og kronprinsesse Sonja i 1968, og dagens kronprinspar i 2001._NEWLINE_P\xc3\xa5 tidlig 90-tall ble bilen til manges sorg solgt til private. F\xc3\xb8rste fikk bilen p\xc3\xa5 skiltene DH11111, senere veteranskiltet A-55. Ogs\xc3\xa5 under kronprinsbryllupet i 2001 var bilen privat eid og hadde A-55, men dispensasjon ble gitt til \xc3\xa5 bruke A-5 bryllupsdagen. _NEWLINE_Slottet kj\xc3\xb8pte bilen tilbake igjen i november 2002, og bilen har n\xc3\xa5 ordin\xc3\xa6rt A-5.\n_START_SECTION_\nA-6\n_START_PARAGRAPH_\nEn BMW 7-serie hybrid. Brukes av kronprinsparet, gjerne n\xc3\xa5r en av de representerer alene.\n_START_SECTION_\nA-7\n_START_PARAGRAPH_\nDronning Sonjas offisielle bil. En Mercedes-Benz fra 2014, bygget om av Binz. Tidligere bil med skiltet A7 har v\xc3\xa6rt en gr\xc3\xb8nn Cadillac Superior Royal, som var i tjeneste fra 1997 til 2014 da Dronningen fikk ny bil.\n_START_SECTION_\nA-8\n_START_PARAGRAPH_\nLexus LS 600 LH 2008. Brukes av Prinsesse M\xc3\xa4rtha Louise n\xc3\xa5r hun representerer, tidligere brukt av kronprinsparet, som ved enkelte anledninger fortsatt bruker bilen.\n_START_SECTION_\nA-9\n_START_PARAGRAPH_\nPrinsesse Astrids offisielle nummer. Prinsesse Astrid ble tildelt skilt A-9 da hun fikk sertifikat.  Prinsesse Astrid har tidligere kj\xc3\xb8rt flere Volvoer og Saaber. Prinsesse Astrid eier sin bil privat og bruker ordin\xc3\xa6re skilter, n\xc3\xa5r hun ikke er p\xc3\xa5 offisielle oppdrag. Prinsessen kj\xc3\xb8res av en gardist som er vernepliktig. Dagens bil man ved offisielle anledninger kan se med skiltet A-9 er en Lexus GS300 Hybrid\n_START_SECTION_\nKongefamilien privat\n_START_PARAGRAPH_\nBilene med de kongelige kjennemerkene brukes kun til offisielle sammenhenger. Privat kj\xc3\xb8rer kongen og medlemmer av kongefamilien med ordin\xc3\xa6re kjennemerker. Kongen har hybridutgave av BMW 7-serie (registreringsnummer C-570), dronningen Volvo XC-60 (leaset)_NEWLINE_. Dronningen benytter i dag vanlige skilter men har benyttet C-1285 p\xc3\xa5 alle sine biler, prim\xc3\xa6rt Volvoer, frem til 90-tallet. Kronprinsparet benytter en Lexus og en Tesla. Begge med vanlige skilt. Kronprinsens Tesla har benyttet registreringsnummer A-6 ved enkelte anledninger.'